./data/phi0474/phi052/phi0474.phi052.perseus-lat2.xml
M. Tullius Cicero
Mucius augur multa narrare de C  Laelio socero suo memoriter et iucunde solebat nec dubitare illum in omni sermone appellare sapientem  ego autem a patre ita eram deductus ad Scaevolam sumpta virili toga, ut, quoad possem et liceret, a senis latere numquam discederem  itaque multa ab eo prudenter disputata, multa etiam breviter et commode dicta memoriae mandabam, fierique studebam eius prudentia doctior  quo mortuo me ad pontificem Scaevolam contuli, quem unum nostrae civitatis et ingenio et iustitia praestantissimum audeo dicere  sed de hoc alias, nunc redeo ad augurem